
Teitl yr Aseiniad: 
Beth yw eich dealltwriaeth o rol y cydlynnydd Mathemateg a Rhifedd?

Enw myfyriwr: Cari Thomas

Rhif myfyriwr: 2203542

BA Addysg Gynradd (SAC)

Cydnabyddiaeth AI (Deallusrwydd Artiffisial)
Rwy’n cydnabod y defnydd o Chatgpt (https://chatgpt.com/) ar [26/04/25] i gefnogi fy ngwaith ymchwil gan ddefnyddio anogwr(wyr):
1. Esboniad theori Wiliam a Black
2.  Rhwystrau gall ysgolion gwynebu
Rwy’n cadarnhau nad ydw i wedi cyflwyno unrhyw destun deallusrwydd artiffisial cynhyrchiol fel fy ngwaith fy hun.
Rwy’n cadarnhau bod gennyf gopïau o’m drafftiau, fy nodiadau, ac unrhyw adnoddau eraill y defnyddiais cyn ac ar ôl defnyddio offer deallusrwydd artiffisial y gellir eu gofyn i mi eu darparu fel tystiolaeth.

Beth yw eich dealltwriaeth o rol y cydlynnydd Mathemateg a Rhifedd?
Mae Mathemateg a Rhifedd yn sgil hanfodol ym mywyd i ddatblygu dealltwriaeth o’r byd o’n hamgylch. Mae dysgwyr sy’n hyderus yn y maes dysgu Mathemateg a Rhifedd yn fwy tebygol o lwyddo yn feysydd arall o ddysgu, (Llywodraeth Cymru, 2015). Arweinia’r Fframwaith Mathemateg a Rhifedd athrawon i addysgu’r sgiliau cywir yn seiliedig ar y camau cynnydd. Wrth ystyried y newidiadau i’r cwricwlwm yn 2022, mae rhyddid ag ysgolion i ddatblygu cwricwlwm eu hun, felly rôl y cydlynydd yw blaenoriaethu targedau mathemateg yr ysgol, (Llywodraeth Cymru, 2022). Sicrha’r cwricwlwm fod disgyblion yn datblygu i gyd-fynd â’r Pedwar Diben, (Llywodraeth Cymru, 2020). Mae arwain newid yn eich ysgol yn hollbwysig fel cydlynydd Mathemateg a Rhifedd. Mae’r system addysgu yn newid pob dydd, felly mae’n hanfodol i staff fod yn barod i ddatblygu’n broffesiynol. Gwelir effeithlonrwydd mewn gweithredu’r cynllun mae ysgol yn defnyddio yn aml, i sicrhau fod athrawon yn asesu’n gyson, (Llywodraeth Cymru, 2015). Rôl y cydlynydd Mathemateg a Rhifedd yw sicrhau fod disgyblion yn cyflawni cynnydd mathemategol. Wrth ddadansoddi data, gall y cydlynydd datblygu dulliau newydd i addysgu mathemateg, ac i hefyd magu hyder athrawon. Mae rhannu arfer da hefyd yn bwysig wrth arsylwi gwersi mewn ysgolion eraill i roi’r cyfle i athrawon darganfod dulliau addysgu newydd, (Estyn, 2020).
Mae’r pump hyfrydedd mathemateg yn gysylltiedig â chynnydd disgyblion i sicrhau hyder yn y maes dysgu. I sicrhau hyn, mae angen i ddysgwyr cael dealltwriaeth gysyniadol, y sgil i gyfathrebu gan ddefnyddio symbolau, y cymhwysedd strategol, i resymu’n rhesymegol ac i gael rhuglder, (Llywodraeth Cymru, 2015). Dyma’r elfennau sy’n wneud unigolion hyderus yn ôl Donaldson (2015) wrth gynllunio’r cwricwlwm newydd. Wrth edrych ar ganlyniadau PISA yn 2022, mae pwyslais enfawr i ffocysu ar sgiliau mathemateg disgyblion trwy gydol ei thaith dysgu. Roedd y canlyniadau mathemateg yng Nghymru yn is na’r cyfartaledd yn y Deyrnas Unedig, (Llywodraeth Cymru, 2023a). 
Yn ystod PAP 3, cyfwelais â’r cydlynydd Mathemateg a Rhifedd i ddeall ei rôl nhw yn Ysgol A. Yn ystod yr aseiniad hwn, byddaf yn cyfeirio at fy ysgol PAP fel Ysgol A i gyd-fynd â chanllawiau BERA (2024). Wrth ystyried cynllun datblygu’r ysgol, ei blaenoriaeth nhw oedd sicrhau fod rhifedd yn cael ei addysgu’n drawsgwricwlaidd. I gyfeirio at y fframweithiau sgiliau trawsgwricwlaidd, mae llythrennedd, rhifedd a’r cymhwysedd digidol yn orfodol i gynnwys yn drawsgwricwlaidd o fewn y cwricwlwm, (Llywodraeth Cymru, (2019). I gyfeirio at Adroddiad Estyn (2022), dangosodd y canlyniadau PISA fod nifer o ysgolion ddim yn defnyddio mathemateg yn drawsgwricwlaidd. Yn ystod cyfarfod staff yn Ysgol A, cyfrannais at asesu a mapio cwricwlwm yr ysgol. Edrychon nhw ar ddata o brofion cenedlaethol a phrofion yr ysgol i asesu pa elfennau o’r fframwaith sydd angen mwy o sylw. Wrth adfyfyrio, blaenoriaeth arall i’r ysgol oedd ymchwilio i raglenni newydd, megis ‘Big Maths’ neu ‘White Rose Maths’. Mae hyn yn ffordd dda i sicrhau fod mathemateg yn cael ei addysgu’r un ffordd ar draws yr ysgol.
Mae Asesu ar gyfer dysgu (Aagd) cyson yn allweddol i sicrhau fod y cydlynydd mathemateg a rhifedd yn ymwybodol o’r hyn sydd angen datblygu. Wrth ystyried theori Black a Wiliam (1998), mae pwysigrwydd i ysgolion defnyddio’r data i roi’r cymorth cywir i ddisgyblion. Mae Aagd yn rhan fawr o ddatblygu addysgu, felly pwysleisia hyn y pwysigrwydd o weithio fel tîm yn ysgolion, (Black a Wiliam, 1998). Yn Ysgol A, roedd monitro llyfrau yn rhan fawr o’i chynllun asesu mathemateg. Roedden nhw’n edrych os oedd angen herio’r plant, neu symleiddio’r gwaith. Defnyddion nhw’r dull ‘3 chili’ i wahaniaethu. Rhoddodd hyn y cyfle i athrawon gwrando ar y dysgwyr, sy’n creu amgylchedd dysgu positif i ddisgyblion. 
Rôl allweddol i’r cydlynydd Mathemateg a Rhifedd yw darparu cymorth i athrawon eraill yn yr ysgol. Mae addysg yn newid yn gyson, felly mae’n bwysig fod y cydlynydd yn hyfforddi athrawon i addysgu’r dulliau newydd. Roedd hawl â staff Ysgol A i fynd i’r cydlynydd am gymorth ar unrhyw adeg, ac roedd yn arwain hyfforddiant mewn cyfarfodydd staff yn aml. Rhan allweddol o’r Cynllun Mathemateg a Rhifedd Llywodraeth Cymru (2023b) oedd gweithio’n agos â gweithwyr proffesiynol o fewn y system. Ei bwriad yw cymhwyso mathemateg ar draws y cwricwlwm, ac i gefnogi athrawon sydd ddim yn arbenigo yn y pwnc. 
Mae Ysgol A yn ysgol, felly i gyfrannu at ddatblygiad proffesiynol yr ysgol, a’i thaith dysgu, roedd y cydlynydd Mathemateg a Rhifedd yn cwrdd â’r adran mathemateg yr ysgol uwchradd yn aml i drafod safonau a chynnydd. Roedden nhw’n rhoi cyngor ar ba mor hir dylai athrawon addysgu elfen mathemateg, a sut i'w haddysgu’n gywir. Cyfrifoldeb y cydlynydd oedd hi i rannu’r arfer da hyn â gweddill y staff yn yr ysgol.
Mae ymgysylltiad rhieni yn hollbwysig i sicrhau cynnydd effeithiol. Yn ôl theori Bronfenbrenner (1979), mae’r ysgol a rhieni plentyn yn y system feicro, sef y system sy’n cael yr effaith fwyaf ar ei ddatblygiad fel person, (Seginer, 2006). I sicrhau fod plant yn gwneud cynnydd yn y maes dysgu mathemateg a rhifedd, mae’n allweddol i greu perthynas cryf â rhieni. Yn achos Ysgol A, roedden nhw’n cynnal noswaith arddangos gwaith, a nosweithiau rhieni i sicrhau fod rhieni yn ymwybodol o’r lefel academaidd mae ei phlant ar. Roedd yr ysgol yn gweld hyn fel llwyddiant mawr, ac roedd yn ffordd effeithiol i sicrhau fod yr ymgysylltiad yn bodoli. I adlewyrchu ar yr ymgysylltiad yma, dywed yr Education Endowment Foundation (2021) fod effeithiau positif o ymgysylltiad â rheini ar sgiliau llythrennedd plant yn uwch na’r effaith ar fathemateg. Gall hyn fod yn gysylltiad i’r agwedd negyddol mae gan rhai rhieni tuag at fathemateg.
I ehangu, rhwystr hwynebodd Ysgol A oedd yr agwedd negyddol tuag at addysg o rieni. Doedd rhieni ddim yn gefnogol iawn o’i blant, ac roedd effaith amlwg o hyn o fewn y dosbarth. Mae Ysgol A yn rhan o ardal ddifreintiedig, ac wrth edrych ar adroddiad Llywodraeth Cymru (2016), gall plant wynebu heriau wrth ddod o gartref tlawd. Mae’n gyffredin fod rhieni a chafodd addysg wael yn cael agwedd negyddol tuag at y system addysg. Rhwystr arall hwynebodd Ysgol A oedd diffyg cyfraniad at waith cartref o rieni. Mae gwaith cartref yn ffordd effeithiol i blant adolygu ei sgiliau mathemateg, ond gwelodd Ysgol A bod diffyg hyder rhieni yn y maes dysgu yn canlyniadu mewn disgyblion yn gwrthod cwblhau'r dasg. Roedd hyn yn wneud hi’n anodd i Ysgol A ymgysylltu â rhieni, a datblygu’r perthnasau cryf mae Bronfenbrenner (1979) yn pwysleisio. Wrth adlewyrchu ar hyn, byddaf yn argymell i’r cydlynydd cynnal sesiynau mathemateg i rieni yn yr ysgol. Bydd hyn yn annog rhieni i ddatblygu ei sgiliau mathemateg i gefnogi ei phlant adref. 
Syniad arall i Ysgol A defnyddio yw integreiddio mathemateg ar draws y cwricwlwm. Mae’r maes dysgu Ieithoedd, Llythrennedd a Chyfathrebu yn haws i gynnwys yn drawsgwricwlaidd, ond mae dal pwyslais enfawr i ddefnyddio’r Fframwaith Mathemateg a Rhifedd ar draws y cwricwlwm. Mae’n bwysig i athrawon sicrhau cynnydd yn y fframwaith a’i chyflwyno mor aml â gallen, (Llywodraeth Cymru, 2016). Mae’n bwysig i athrawon cynllunio’n fanwl i sicrhau ei fod yn addysgu’n drawsgwricwlaidd ym mhob cyfle. Mae cyd-destunau bywyd go iawn yn ffordd effeithiol i gynnwys mathemateg, felly mae cyfrifoldeb â’r cydlynydd mathemateg i fapio strategaethau addysgu sy’n sicrhau hyn.
I gasglu, mae’n amlwg fod rôl y cydlynydd mathemateg a rhifedd yn allweddol yn ysgolion i sicrhau cynnydd. I gysylltu â’r safonau proffesiynol, datblygais fy nealltwriaeth o’r safon ‘Trawsgwricwlaidd’ wrth weithio ar darged mathemategol Ysgol A, (Llywodraeth Cymru, d.d.). Mae datblygiad proffesiynol athrawon yn hollbwysig, ac mae’n bodoli’n ddyddiol. Rydw i’n awyddus iawn i ddatblygu’n broffesiynol wrth fynychu cyrsiau ac arsylwi gwersi athrawon. Mae’r maes dysgu Mathemateg a Rhifedd yn cynnwys sgiliau pwysig iawn i ddisgyblion datblygu, felly mae cyfrifoldeb enfawr â’r cydlynydd i ddatblygu cwricwlwm effeithiol i athrawon dilyn.

